ཟླ་བ་གཉིས་ཀྱི་རྗེས་སུ་ཀྲུང་གོའི་གཞོན་ནུ་ཐེབས་རྩ་ཚོགས་པས་ཉིའུ་ཡོག་ཏུ་མཛའ་མཐུན་གྱི་ཟམ་པ་བོད་རྒྱ་སློབ་མའི་བསམ་ཚུལ་བརྗེ་རེས་ཀྱི་ཚོགས་འདུ་ཐེངས་གཉིས་པ་ཚོགས།ཏཱ་ལའི་བླ་མ་གདན་ཞུ་ལྟར་ཕེབས་ནས་ཚོགས་ཞུགས་པ་དང་ལྷན་དུ་བཀའ་མོལ་གནང་།པའོ་ཤུན་གསར་ཁང་གིས་གནས་ཚུལ་བཀོད་པ་ལྟར་ན།ཚོགས་བཅར་གནང་པའི་མཁས་པའི་ཁྲོད་རྒྱ་ནག་ནང་གི་མཐོ་རིམ་སློབ་གྲྭའི་བོད་རིག་པའི་མཁས་པ།རྒྱ་ནག་གཞུང་གི་དཔོན་རིགས་སོགས་་་་་་རྒྱལ་ཁབ་གཅིག་གྱུར་དང་མངའ་ཁོངས་ཆ་ཚང་བའི་སྔོན་འགྲོའི་ཆ་རྐྱེན་འོག་བོད་ཀྱི་འཕེལ་རྒྱས།འཛུགས་སྐྲུན་དང་མ་འོངས་པའི་སྐོར་ལ་གཏམ་བཤད་གནང་ཡོད།གཞན་ཚོགས་འདུ་བཀོད་སྒྲིག་པ་ཁོན་ལིན་ཤེ་ཡིས་ངོ་སྤྲོད་གནང་བ་ལྟར་ན།ཚོགས་འདུ་འདི་གྲ་སྒྲིག་གནང་བའི་བརྒྱུད་རིམ་ནང་དུ་ང་ཚོ་དང་ཉིའུ་ཡོག་ཏུ་ཡོད་པའི་ཀྲུང་གོའི་སྤྱི་ཁྱབ་གཞུང་ཚབ་དོན་གཅོད་ཁང་གི་དོན་གཅོད་པ་འགའ་དང་ལྷན་དུ་ཐེངས་ཁ་ཤས་ལ་འཛུགས་སྐྲུན་རང་བཞིན་ལྡན་པའི་བཀའ་མོལ་གནང་ཡོད་ཟེར།